section_heading: Svjetsko prvenstvo 2006.
paragraph_text: Na svjetskom je prvenstvu 2006. Francuska, iako prije prvenstva i nije bila izraziti favorit, dogurala do finala gdje ju je čekala reprezentacija Italije. U finalu je Francuska povela golom iz jedanaesterca Zidanea kojem je to bila posljednja utamica u karijeri. Zidane je tim golom postao tek četvrti igrač uz Pelea, Paula Breitnera i Vavu koji je postigao gol u dva različita finala svjetskih prvenstva. Međutim, do kraja regularnog dijela, Italija je izjednačila na 1-1 a Zidane je u 110. minuti produžetaka zaradio isključenje nakon što je udario glavom Marca Materazzija koji ga je prethodno uvrijedio. Francuska je finale izgubila nakon izvođenja kaznenih udaraca, a Zidane je dobio Zlatnu loptu za najboljeg igrača turnira unatoč incidentu.